# 13. Și acum?

Parcurgerea acestui tutorial a reușit, probabil, să vă mențină treaz interesul privind folosirea Python-ului — sunteți nerăbdător să-l întrebuințați la rezolvarea unor probleme din viața reală care vă preocupă. Așadar, de unde să aflați restul (trucurilor)?

Tutorialul de față este parte din ansamblul documentației Python. Alte documente ale acesteia sunt:

- Biblioteca standard a Python-ului:

  You should browse through this manual, which gives complete (though terse) reference material about types, functions, and the modules in the standard library. The standard Python distribution includes a lot of additional code. There are modules to read Unix mailboxes, retrieve documents via HTTP, generate random numbers, parse command-line options, write CGI programs, compress data, and many other tasks. Skimming through the Library Reference will give you an idea of what’s available.

- Instalarea modulelor Python vă lămurește cum să instalați module diverse, scrise de alți utilizatori de Python.

- Referința limbajului Python: O explicație detaliată a sintaxei și a semanticii limbajului de programare Python. Este o lectură dificilă, însă utilă ca sursă completă a (informațiilor dedicate) însuși limbajului de programare.

Alte resurse de Python:

- https://www.python.org: Site-ul web principal al Python-ului. Găsiți aici fragmente de cod, documentație, respectiv pointeri către pagini de Internet de pretutindeni, dedicate, cu toatele, Python-ului.

- https://docs.python.org: Acces rapid la documentația Python-ului.

- https://pypi.org: Catalogul pachetelor Python (PyPI), cel poreclit mai demult Magazinul de brânzeturi 1, este un catalog al modulelor create de utilizatori, module pe care le puteți descărca (fără probleme). De îndată ce veți începe, dumneavoastră înșivă, să publicați cod (Python), îl veți putea înregistra aici spre a fi găsit ușor de doritori.

- https://code.activestate.com/recipes/langs/python/: Rețetarul Python este o colecție de mari dimensiuni de exemple de cod, de module masive, ca și de stripturi utile. Contribuțiile realmente remarcabile au fost colectate într-o carte intitulată chiar așa, Rețetarul Python (Python Cookbook; O’Reilly & Associates, ISBN 0-596-00797-3).

- https://pyvideo.org colecționează hiperlegături (sau hiperlink-uri; de la englezescul, ca jargon informatic, hyperlink) către înregistrări video relative la Python, provenite de la conferințe și de la întâlniri ale grupurilor de utilizatori.

- https://scipy.org: Proiectul Scientific Python (Python-ul științific) cuprinde module de calcul și de prelucrare rapidă a matricelor, respectiv o pleiadă de pachete privind chestiuni precum algebra liniară, transformările Fourier, solver-ele (sau rezolvitoarele) neliniare, distribuțiile de numere aleatoare, analiza statistică (a datelor) și altele asemenea.

Dacă aveți întrebări legate de Python ori raportări despre erori survenite în lucrul cu acesta, fie le puteți posta în grupul de știri (de la englezescul, ca jargon informatic, newsgroup) comp.lang.python fie le puteți trimite pe lista de discuții (de la englezescul, ca jargon informatic, mailing list) de la python-list@python.org. Grupul de știri și lista de discuții sunt în legătură (prin porți de acces; de la englezescul, ca jargon informatic, gateway), astfel că mesajele ajunse la una din ele îi vor fi transmise mai departe, în mod automat, și celeilalte. În fiecare zi apar sute de postări, cu întrebări (și răspunsuri), cu propuneri de caracteristici (noi), respectiv cu anunțuri de module (noi). Arhivele listelor de discuții sunt disponibile la https://mail.python.org/pipermail/.

Înainte să postați, nu uitați să parcurgeți lista de Întrebări frecvent formulate (denumită, pe scurt, FAQ/IFF). Răspunsurile din FAQ/IFF lămuresc multe din chestiunile ridicate de întrebările care reapar periodic, deci se prea poate ca ele să conțină și vreo soluție la problema cu care tocmai vă confruntați.

Note de subsol

1

  „Cheese Shop” (Magazinul de brânzeturi) este un scheci al trupei Monty Python: un client intră într-un magazin de brânzeturi în căutarea unei delicatese, doar că, indiferent despre ce fel de brânză se interesează, vânzătorul îl informează ritos că s-a terminat.